เรื่องร้องเรียน: วันนี้กลิ่นขยะจากกองขยะอ่อนนุช เหม็นมาถึงวัดกระทุ่มเสือปลาครับ  อยากให้ช่วยจัดการปัญหากลิ่นขยะจากกองขยะอ่อนนุช ด้วยครับ ขอบคุณครับ
การดำเนินการของเจ้าหน้าที่: เจ้าหน้าที่ได้ดำเนินการลงพื้นที่ตรวจสอบกลิ่นขยะบริเวณพื้นที่ศูนย์กำจัดมูลฝอยอ่นนุช จึงมีมาตรการแก้ไขปัญหากลิ่นขยะเพื่อป้องกันผลกระทบที่เกิดขึ้นกับประชาชน ดังนี้ 1. ตรวจและติดตามการแก้ไขปัญหากลิ่นของโรงงานกำจัดมูลฝอยชุมชนเพื่อผลิตพลังงานขนาดไม่น้อยกว่า 800 ตันต่อวัน โดยโรงกำจัดมูลฝอยดังกล่าวอยู่ระหว่างหยุดประกอบกิจการโรงงานทั้งหมดเพื่อปรับปรุงแก้ไขปัญหากลิ่นเหม็นตามคำสั่งของกรมโรงงานอุตสาหกรรม 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. กำชับให้เพิ่มความถี่ในการทำความสะอาดโรงงานและบริเวณอาคารมูลฝอย  4. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง 5. ล้างทำความสะอาดพื้นที่ถนนรอบศูนย์กำจัดมูลฝอยอ่อนนุชเป็นประจำ 6. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ขอเป็นกำลังใจให้ เจ้าหน้าที่ทุกท่าน ที่ทำงานเพื่อประชาชนที่เดือดร้อน อย่างแท้จริงครับ ขอให้ภูมิใจในสิ่งที่ท่านได้ทำ ครับ ประทับใจ รัก และ เคารพ มากๆครับ
พื้นที่: แขวงประเวศ เขตประเวศ กรุงเทพมหานคร